Luc Luycx

Luc Luycx (pronunciado [ˈlyk ˈlwyks] en neerlandés), nado o 11 de abril de 1958 en Aalst, na provincia belga de Flandres Occidental, é un enxeñeiro informático, deseñador e gravador de medallas e moedas."Luc Luycx (Biographical details)". The British Museum.

 Traxectoria 
Como traballador da Real Casa da Moeda de Bélxica, en 1997 resultou gañador do concurso para o deseño dos reversos comúns das primeiras series de moedas con valor facial en euros, postas en circulación o 1 de xaneiro de 2002, motivo polo cal estas amosan un monograma composto por dous L entrelazados."Wie kommt das LL auf die Euromünzen?". En Deutsche Welle."CoinWeek Coin Designer’s Profile: Luc Luycx". En Coin Week.

Luc Luycx fora anteriormente o responsable do deseño dalgunhas das medallas conmemorativas para os sobres de primeiro día da empresa belga de correo, así como de diversas pezas de ouro e prata cuñadas na ceca oficial dese país e con valor en francos."Euro Designer Luc Luycx". Fleur-de-coin.com.

 Obras máis salientables 

 Emisións regulares en euros da eurozona 
A selección dos proxectos de Luc Luycx para o reverso común das primeiras moedas de euro da eurozona foi anunciada no Consello Europeo celebrado en Ámsterdam o 13 de xuño de 1997. Estes deseños representan a Unión Europea en diferentes escalas: o seu lugar no mundo, nas pezas de 1, 2 e 5 céntimos; os países membros, sobre un  mapa de Europa, nas moedas de 10, 20 e 50 céntimos; e eses mesmos países sen as súas fronteiras nas pezas dun e dous euros."Coins".  European Commission."Luc Luycx a dessiné l'€". En DH.be.

A seguinte galería amosa os reversos comúns da serie circulante en euros e céntimos de euro, deseñados por Luc Luycx (amosan o monograma LL en diferentes lugares):

 Moedas belgas conmemorativasde 2 euros 
Desde 2004, á parte da emisión da serie regular en euros, cada país pon en circulación anualmente unha ou varias moedas de dous euros cun anverso alternativo para conmemorar diferentes feitos. Luc Luycx encargouse do deseño de varias destas pezas conmemorativas emitidas por Bélxica:"2 euros y sus grabadores: Luc Luycx ".  Paramonedas.top.

2005: conmemorativa da unión económica entre Bélxica e Luxemburgo. Dáse a curiosidade de que esta foi a primeira moeda en euros cuxo anverso e reverso foron deseñados polo mesmo artista.Diario Oficial da Unión Europea. 11 de marzo de 2005. Acceso en liña
2006: conmemoprativa da reapertura do Atomium.Diario Oficial da Unión Europea. 3 de marzo de 2006. Acceso en liña
2008: conmemorativa do 60 aniversario da Declaración Universal dos Dereitos do Home.Diario Oficial da Unión Europea. 22 de maio de 2008. Acceso en liña
2009: conmemorativa do 200 aniversario do inventor francés Louis Braille.Diario Oficial da Unión Europea. 20 de agosto de 2009. Acceso en liña
2010: conmemorativa da presidencia belga do Consello da Unión Europea.Diario Oficial da Unión Europea. 27 de maio de 2010. Acceso en liña
2011: conmemorativa do centenario do Día Internacional da Muller.Diario Oficial da Unión Europea. 23 de febreiro de 2012. Acceso en liña
2012: conmemorativa do 75 aniversario co concurso musical internacional Raíña Isabel.Diario Oficial da Unión Europea. 2 de agosto de 2012. Acceso en liña
2014: conmemorativa do centenario do comezo da primeira guerra mundial.Diario Oficial da Unión Europea. 27 de maio de 2014. Acceso en liña
2014: conmemorativa do 150 aniversario da Cruz Vermella en Bélxica.Diario Oficial da Unión Europea. 12 de agosto de 2014. Acceso en liña
2018: conmemorativa das manifestacións do do 50 aniversario de maio de 1968 en París.Diario Oficial da Unión Europea. 3 de maio de 2018. Acceso en liña

 Outras 
miniatura|Monograma LL de Luc Luycx no deseño dunha moeda global de 2009|160x160pxÁ parte das citadas emisións en euros (tanto regulares como conmemorativas) destinadas á súa circulación en toda a eurozona, Luycx é tamén o autor de todos os deseños das moedas en euros de ouro e de prata emitidas anualmente pola ceca belga e destinadas non á circulación senón á colección e o investimento.
A Luycx débeselle tamén o deseño da proposta de moeda global presentada no cumio do G8 en L'Aquila en 2009 polo presidente ruso Dimitrii Medvedev."Russian President Medvedev shows off possible future Word Currency sample at G8 Summit". United Future World Currency.

 Notas 

 Véxase tamén 

 Outros artigos 

 Moedas de euro
 Moedas conmemorativas de 2 euros
 Lista de deseñadores das moedas de euro

 Ligazóns externas 

 Vídeo sobre a figura de Luc Luycx

Categoría:Nados en 1958
Categoría:Nados na provincia de Flandres Oriental
Categoría:Personalidades do gravado
Categoría:Deseñadores de moeda
Categoría:Enxeñeiros informáticos